কার্পাগা

কার্পাগা হলেন একজন তামিল অভিনেত্রী। তিনি জন্মসূত্রে একজন পুরুষ ছিলেন। ডি শিবকুমার পরিচালিত পাল নামক একটি তামিল চলচ্চিত্রের প্রধান চরিত্রে অভিনয় করে তিনি তাঁর অভিনয় জীবনের অভিষেক করেছিলেন। তিনি ভারতের প্রথম ট্রান্স ব্যক্তি যিনি মূলধারার সিনেমায় মুখ্য ভূমিকায় অভিনয় করেছেন।tamilmegatube.com , 8 July 2008, "Transgender in lead role!"

 ব্যক্তিগত জীবন 
কার্পাগা পশ্চিম তামিলনাড়ুর ইরোডের এক মধ্যবিত্ত পরিবারে জন্মগ্রহণ করেন। এক বোনের সঙ্গে  তিনি পরিবারের একমাত্র পুত্র সন্তান ছিলেন, তাঁর নাম ছিল ভাস্কর। ১২ বছর বয়সে তিনি নিজের লিঙ্গ অভিমুখিতার কথা বুঝতে পারেন এবং ১৭ বছর বয়সে বাড়ি ছেড়ে মুম্বাই চলে আসেন। স্কুলের পড়াশোনা শেষ করার পর কার্পাগা একটি বিউটি পার্লারে বিউটিশিয়ান হিসেবে কাজ করতেন। তিনি দূর শিক্ষার মাধ্যমে তামিল সাহিত্যে বিএ করার চেষ্টা করেছিলেন, কিন্তু তা সম্পন্ন করতে পারেন নি। পাঁচ বছর পর তিনি কার্পাগা নামে একজন নারী হিসেবে পরিবারে ফিরে আসার পর, তাঁর পরিবার ভেঙে পড়েছিল কিন্তু অবশেষে তারা তাঁকে গ্রহণ করে।tamilmegatube.com , 8 July 2008, "Transgender in lead role!" কার্পাগা অভিনয়ের ওপর একটি সংক্ষিপ্ত কোর্স করেছেন এবং একজন নৃত্যশিল্পী হওয়ার প্রশিক্ষণ নিয়েছেন। প্রাথমিকভাবে তাঁর নাম ঐশ্বর্য থাকলেও পাল চলচ্চিত্রে অভিনয়ের পর নিজ চরিত্রের নাম অনুযায়ী তিনি নিজের নাম রাখেন কার্পাগা।

 পাল 
তামিল ভাষায় পাল শব্দের অর্থ লিঙ্গ। মানসিক ও শারীরিক দ্বন্দ্ব অন্বেষণের পাশাপাশি, ছবিটি জোর দেয় অন্তর্ভুক্তির ওপর। সমাজ এবং সরকার হস্তক্ষেপ করার আগে, বাবা-মায়ের উচিত ট্রান্স ব্যক্তিদের অনুভূতি বোঝা এবং তাদের রক্ষা করা। ছবিটি বেশ কম বাজেটের (প্রায় ৮০ লক্ষ টাকা) ছিল। নায়িকার খোঁজে বেশ কয়েক মাস সময় লেগেছিল। চলচ্চিত্রের একটি দল মুম্বাই এবং পুনে সফর করে অবশেষে বেঙ্গালুরুতে বসবাসকারী কার্পাগার সাথে যোগাযোগ করে। অভিনেত্রী রেবতী ছবিতে কার্পাগার মায়ের ভূমিকায় অভিনয় করেন। এই ছবির জন্য কার্পাগা পুদুচেরিতে এক সপ্তাহব্যাপী একটি অভিনয় কর্মশালায় যোগ দিয়েছিলেন। ঐতিহাসিকভাবে, ভারতীয় চলচ্চিত্রগুলিতে ট্রান্সজেন্ডারদের দুর্বলভাবে দেখানো হয়েছে। কিন্তু পাল চলচ্চিত্রে কার্পাগা একজন বুদ্ধিজীবী মহিলার চরিত্রে অভিনয় করেছেন, তিনি এমন এক মহিলা, প্রেমিকের কাছে নিজের পরিচয় প্রকাশ করতে যার অসুবিধা হয়।kollywoodtoday.com, 18 May 2008, "A beautiful story titled Paal" পরিবারের ট্রান্সজেন্ডারদের গ্রহণ করার প্রয়োজনীয়তার ওপর ছবিটি জোর দেয়। timesofindia.com, 8 July 2008, "Transgender to play lead in Tamil film"
 তথ্যসূত্র 

 বহিঃসংযোগ 

 timesofinda.indiatimes.com, ৮ জুলাই ২০০৮, "তামিল ছবিতে প্রধান চরিত্রে অভিনয় করবেন হিজড়া"
 bharatstudent.com, "ট্রান্সজেন্ডাররা নায়ক হয়ে ওঠে!!!"

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিলনাড়ুর অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)